CELEX: C2007/247/65
Language: el
Date: 2007-10-20 00:00:00
Title: Υπόθεση T-329/07: Προσφυγή της 3ης Σεπτεμβρίου 2007 — UPS Europe NV/SA (Βρυξέλλες, Βέλγιο) και UPS Deutschland Inc. & Co. OHG (Neuss, Γερμανία) κατά Επιτροπής των Ευρωπαϊκών Κοινοτήτων

20.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/39
            
         Προσφυγή της 3ης Σεπτεμβρίου 2007 — UPS Europe NV/SA (Βρυξέλλες, Βέλγιο) και UPS Deutschland Inc. & Co. OHG (Neuss, Γερμανία) κατά Επιτροπής των Ευρωπαϊκών Κοινοτήτων
   (Υπόθεση T-329/07)
   (2007/C 247/65)
   Γλώσσα διαδικασίας: η αγγλική
   Διάδικοι
   
      Προσφεύγουσες: UPS Europe NV/SA (Βρυξέλλες, Βέλγιο) και UPS Deutschland Inc. & Co. OHG (Neuss, Γερμανία) (εκπρόσωποι: Τ. Ottervanger και E. Henny, lawyers)
   
      Καθής: Επιτροπή των Ευρωπαϊκών Κοινοτήτων
   Αιτήματα των προσφευγουσών
   Οι προσφεύγουσες ζητούν από το Πρωτοδικείο:
   
               —
            
            
               να αναγνωρίσει, βάσει του άρθρου 232 ΕΚ, ότι η Επιτροπή παρέλειψε να εκδώσει πράξη με την οποία να λαμβάνει θέση σχετικά με καταγγελία των προσφευγουσών που υποβλήθηκε στην Επιτροπή στις 11 Μαΐου 2004·
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Οι προσφεύγουσες υποστηρίζουν ότι η Επιτροπή, αν και κλήθηκε προηγουμένως να ενεργήσει, παρέλειψε να εκδώσει πράξη με την οποία να λαμβάνει θέση, βάσει του άρθρου 232 ΕΚ, επί καταγγελίας τους που υποβλήθηκε στην Επιτροπή στις 11 Μαΐου 2004 σχετικά με παράνομη κρατική ενίσχυση που φέρεται να παρέσχε η Γερμανία υπέρ της Deutsche Post υπό μορφήν, μεταξύ άλλων κρατικών εγγυήσεων, εισφορών στο ταμείο συντάξεων της Deutsche Post και απαλλαγής από διάφορες καταστατικές υποχρεώσεις.
   Οι προσφεύγουσες, προς στήριξη της προσφυγής τους, ισχυρίζονται ότι η Επιτροπή υποχρεούται να προβαίνει σε ταχεία και αμερόληπτη εξέταση της υποβληθείσας καταγγελίας ιδίως υπό το φως της αποκλειστικής αρμοδιότητάς της να εκτιμά τη συμβατότητα των ενισχύσεων με την κοινή αγορά.
   Περαιτέρω, οι προσφεύγουσες υποστηρίζουν ότι το άρθρο 232 ΕΚ πρέπει να ερμηνευθεί υπό την έννοια ότι οι ιδιώτες ή οι επιχειρήσεις δύνανται να ασκούν προσφυγή κατά παραλείψεως οργάνου να εκδώσει πράξη που τους αφορά άμεσα και ατομικά ακόμη κι αν δεν είναι οι ενδεχόμενοι αποδέκτες της πράξης αυτής.
   Τέλος, οι προσφεύγουσες υποστηρίζουν ότι η πράξη που η Επιτροπή παρέλειψε να εκδώσει μπορεί να θεωρηθεί ότι τις αφορά άμεσα και ατομικά ως ανταγωνιστικές επιχειρήσεις της Deutsche Post.